2021ko martxoaren 5eko Tokiko Gobernu Batzordearen laburpena. Horren bidez Gueñes udalerrian 2021an enpresa-proiektuak instalatu eta abian jartze aldera dirulaguntzak emateko oinarriak eta deialdia onartzen dira.

Bat etorriz Dirulaguntzei buruzko azaroaren 17ko 38/2003 Lege Orokorraren 17.3.b eta 20.8.a artikuluetan xedatutakoarekin, deialdiaren laburpena argitaratzen da. Testu osoa Dirulaguntzen Datu Base Nazionalean dago ikusgai
(http://www.pap.minhap.gob.es/bdnstrans/index)

Lehenengoa. Onuradunen betekizunak.
Arautzaileen 2. artikuluan xedatutakoak.
Bigarrena. Xedea.
[bookmark: _GoBack]Oinarri hauen xedea da itzuli beharrik gabeko laguntzen emakida arautzea, 2020ko abenduaren 1etik 2021ko azaroaren 30era bitartean enpresa- eta inbertsio-proiektuak instalatu eta abian jartzea diruz laguntzeko. Proiektu horiek oinarri hauen 2. atalean ezarritako baldintzak betetzen dituzten pertsona edo enpresa sustatzaileek bideratu beharko dituzte.
Diruz lagundu ahal izango dira onuradunak egindako gastuak, betiere dirulaguntzaren xedearekin zuzenean eta objektiboki lotuta badaude eta dirulaguntzak arautzen dituen oinarrizko araudian ezarritako baldintzak betetzen badituzte.
Hirugarrena. Oinarri arautzaileak.
Tokiko Gobernu Batzordeak ekainaren 5ean onetsi zituen laguntza horiek emateko oinarri arautzaileak.
Oinarriak, deialdia eta eskaera-eredua Udalaren webgunetik jaits daitezke: www.guenes.eus/es-ES/Tramites/instancias_Subvenciones.aspx.
Laugarrena. Zenbatekoa.
Itzuli beharrik gabe gehienez 3.000 euroko laguntza emango da, Gueñes udalerrian enpresak instalatu eta abian jartzeko gastuak diruz laguntzeko, baldin eta helbide soziala eta gutxienez lantoki bat udalerri horretan badituzte. Proiektu bakarra lagunduko da diruz, haren forma juridikoa gorabehera.
Deialdi honetan araututako laguntzak bateragarriak izango dira erakunde publiko zein pribatuek kontzeptu berberak diruz laguntzeko ematen dituzten beste laguntza batzuekin, baldin eta egindako gastuen eta inbertsioen gainfinantzaketarik ez badago.

Bosgarrena. Eskaerak aurkezteko epea.
Eskaerak Gueñesko Udalaren Erregistro Orokorrean aurkeztu beharko dira: Zaramilloko, Sodupeko eta Gueñesko bulegoak eta www.guenes.eus webgunea.Eskaerak aurkezteko eredu ofiziala izango da eskabide orokorra, eta bulego horietan edo webgunean eskuratu ahal izango da.Eskaerak aurkezteko epea deialdi hau BAOn (Bizkaiko Aldizkari Ofiziala) argitaratu eta hurrengo egunean hasiko da.

